Kultuur | Laerskool Muldersdrif
Laerskool Muldersdrif Kore
Mullies se kore streef daarna om 'n liefde en 'n passie vir koorsang en musiek in kinders se harte te kweek. In 2018 het beide ons kore aan 'n verskeidenheid geleenthede deelgeneem wat insluit:
Ouetehuise, Koorfeeste, Kompetisies, Werkswinkels en Garden World se Lentefees.
Ons snr. koor het deurgedring na die nasionale eindrondte van "Sing in Harmonie"! Ons sien uit na 'n nuwe jaar gevul met nuwe hoogtepunte vir die koor.
Mnr C.J Nel is Mullies se koorbegeleier.
Suid-Afrikaanse Kampioenskappe vir Uitvoerende Kunste Dramagroep
Gedurende 2018 het die Dramagroep van 44 leerders deelgeneem aan die Suid- Afrikaanse Kampioenskappe vir Uitvoerende Kunste waar hul 2 Brons medaljes en 1 goue Medaljes en 1 Silwer verower het. Onder leiding van Talita Landsberg en Nèline Lindes.
Interne Redenaars en Kekkelbekkie
Al die leerders het die jaar op 'n uitklopbasis aan die Interne redenaars en Kekkelbekkie- uitdunne deelgeneem. Die sterkste leerders van elke graad het deurgedring na die Kekkelbekkie en redenaars middag. 14 Leerders is gekies om die skool tydens die ATKV kompetisie te verteenwoordig.
Twee van ons Jnr leerders het deurgedring tot die Semi-finaal
Jollie Patrollie Produksie 2018
Laerskool Muldersdrif het weer die jaar weer die eer en voorreg gehad om 'n vol produksie op die panke te kon bring. Daar het 700 leerders deelgeneem aan die spoggeleentheid. Mullies het 8 hoofkarakters gehad en 32 bykarakters.
Ons het ook die jaar vir die eerste keer 'n Jollie Patrollie gemeenskapsprojek gedryf waar speelgoed verkoop is ten bate van die plakkerskampe en ouetehuise in Krugersdorp as 'n werksverskaffings initiatief.
Uur vir Kultuur
Jaarliks kry die onderwysers geleentheid om hul passie met die kinders te deel en 'n liefde vir alle kultuuraktiwiteite te kweek. Ons wil graag u as ouer versoek om u kind te ondersteun en te motiveer om deel te wees van die projek.
'n Uitstallings van al die produkte word dan in die skoolsaal aangebied sodat al die ouers en natuurlik oupa's en ouma's kan kom kyk!